Referat: aftagerpanelmøde for bachelor- og kandidatuddannelsen i PDI

**Fredag d. 13. november 2015, kl. 12.30-15.30**

**Inviteret til mødet er:** Jens Kristian Damsgaard (Energi Invest Fyn), Martin Enslev (Texas A/S), Sigurd V. Bunk Lauritsen (SWECO), Henrik Blach (FORCE Technology), Klavs Kamuk (Exhausto), Søren Vigsø (Grundfos), Bjarne Henning Jensen (Syddansk Teknologisk Innovation), Søren Jensen (SDU, Lektor, Uddannelseskoordinator), Marcus Borsemann (SDU, Studerende), Per Æbelø (SDU, Specialkonsulent, Kvalitetskoordinator), Tine Bernth Neumann (SDU, Fuldmægtig, Kvalitetsmedarbejder), Christina Pytlick (SDU, Studiesekretær)

**Der er afbud fra:**

Theiss Stenstrøm, IRD A/S

Referat af mødet

1. Velkomst *v/ Søren Jensen*

1. Introduktion til arbejdet i aftagerpanelet
*Tine Bernth Neumann lagde ud med en introduktion til arbejdet i aftagerpanelet.*
2. Præsentationsrunde samt gensidig forventningsafstemning
*Via præsentationsrunden tilkendegav de eksterne medlemmer deres forventning til arbejdet i aftagerpanelet med interessepunkter som følger:*
* *Finansiering og/eller investering af ”tidlige” virksomheder*
* *Etablering af en form for bæredygtighed og oprettelse af netværk*
* *Deltage i prægning af de kandidater, man ønsker at rekruttere*
* *Spændende at kunne præge uddannelsen*
* *Stor interesse i, hvordan en uddannelse fungerer*
* *Stiller cases til rådighed for de studerende*
* *Samarbejde med de studerende*
* *Hjælp til at skabe internationale kontakter*

2. Status for PDI uddannelsen v/ Søren Jensen

* + 1. Opbygning og status for PDI bachelor og kandidat
		*Søren Jensen introducerede studiet jævnfør det udsendte materiale, og der udspandt sig en debat og drøftelse som følger:

		Der var et udtalt ønske om mere statistik og matematik (grundlæggende metoder og metodikker) på bachelordelen. 20 % viden opnås via studiet, og 80 % viden opnås via job efter endt kandidat. Faglig erfaring er vigtig. Man undrede sig over, at de studerende ikke skal have fysik som adgangskrav. Den ingeniørfaglige tilgang er for lille. Det bliver svært at få job grundet manglende ingeniørfagligheder. Virksomheder vurderer på karakterer ved ansættelse (det overordnede karaktersnit samt karakterer på de grundlæggende fag som matematik, fysik, statistik m.m.). De studerendes evne til at skrive og formulere sig er manglende. Matematikniveauet er ikke højere end en mat.-fys. studentereksamen. PDI-kandidater opnår en særlig evne til løsning af problematikker samt forståelse af en proces i en virksomhed. Man ønsker at fastholde udlandsophold (½ år). Vigtigt med toolshops. Uddannelsen er i konkurrence med CBS. CBS har dog ikke teknologi-delen med. Matematik er nødvendigt for udvikling af software design. PDI kan karakteriseres ved forståelse for udvikling af projekter, men uddannelsen går ikke i dybden med f.eks. matematik. Der er generelt for lidt teknik/matematik på uddannelsen (bachelordelen) . Der var tvivl om, hvor kandidaterne finder job. Der er for mange kandidater til for få jobs. Der var forslag om at skære ned på fagene Robotics, Software Design samt Sensors and Electronics for at give plads til mere ”teknik”. Det er vigtigt med læring på tværs af uddannelserne via ”Experts in teams” (Eit). Det er Alfa Omega med toolshops i teams. Teamarbejde er essentielt for at kunne fungere i en virksomhed. PDI-kandidater fungerer typisk som projektleder/brobygger i Eit. Umiddelbart vil en virksomhed ikke ansætte en nyuddannet PDI-kandidat i en projektlederfunktion, men først som assistent, og senere hen projektleder. I virksomhederne er der typisk en projektlederuddannelse på 5-7 år. Her lærer man at stå på egne ben, da det kræver erfaring. Der er stor forskel på store og små virksomheder. I små virksomheder vil en PDI-kandidat nærmere få en form for blækspruttefunktion. I en større virksomhed havner man i siloer. ”Drømmeentreprenøren” skabes, hvis PDI-kandidaten har en entreprenør i sig. Man skal være dygtig til ledelse og kommunikation. Det har stor værdi, at uddannelsen er engelsk. Projektledelse = learning by doing. Det er også meget afhængigt af personlige skills/coaching. PDI-studiet ligger tæt på ”Asset management”, og der er brug for mere heraf i undervisningen. Der var forslag om at skære ned på innovationsfagene på bachelordelen for at give plads til teknik- og matematik-fagene. Aftagerpanelet ønsker at hjælpe med reklame for uddannelsen i udlandet. Man kunne eventuelt knytte de studerende til en virksomhed i overgangen mellem bachelor- og kandidatuddannelsen. Det vil være specielt godt for udlændinge. Er man tilfreds med kandidatoptag af egne bachelorer på 60/70 %? Hvis ja, kan vi så gøre noget for at optage kandidatstuderende fra andre bacheloruddannelser på de resterende 30/40 %? Det er en fordel, at få input fra studerende fra andre uddannelser. Det tæller positivt, at egne bachelorer søger videre på andre kandidatuddannelser. Lige nu opfordres studerende til at skrive projekter i virksomheder, men der er ingen særlig kontakt til virksomheder. Man kunne eventuelt samle succeshistorier ”hvordan er det at have en PDI-studerende i projekt”? Uddannelsen bør føre marketing, og besøge virksomheder for at skabe kontakt. Det er vigtigt med opbygning af netværk, da uddannelsen endnu er ung. Man kunne eventuelt starte med at toppe de 100 største virksomheder på Fyn, og spørge efter forslag til projekter. Der bør være forankring i noget virksomhedskonkret. Virksomhederne skal også være villige til at investere. Aftagerpanelet deltager for at være med til at skabe dygtige kandidater, der senere kan ansættes i virksomhederne. Der skal investeres begge veje. Tysk er et stort marked, men de taler ikke engelsk. Det bør man være opmærksom på ved eventuelt at arrangere studieture dertil. I blandt andet Østeuropa er der stort behov for kulturforståelse. Virksomheden, kandidaterne havner i, er med til at give den interkulturelle forståelse. Med engelsk kan man ikke klare sig i hele verden. Det er vigtigt med god opførsel og pæn påklædning også i ingeniørverdenen. Generelt er det meget dygtige PDI-kandidater. Der bør ske udmeldelse af de studerende, der ikke klarer studiestarttests med mere. Via optaget ser man også på, at få ”de rigtige” studerende ind. Grundpakken skal være i orden, og så kan virksomhederne bygge ovenpå.*

3. Rundvisning på Teknisk Fakultet *v/ studerende Mia Hasanagic*

4. Præsentation af projekt *v/ specialestuderende Marcus Borsemann
Beskrivelse af studiet (specialisering i Product Value Creation)
Præsentation af projektet ”Usikkerhed i globalt entreprenørskab”*

5. Debat, der kan inspireres af nedenstående spørgsmål
*Debat og drøftelse blev foretaget under punkt 2a.*

* 1. Ansættelighed af PDI kandidater og bedre kendskab til PDI uddannelsen
	 i lokale virksomheder, jf. erhvervssigte
	2. Fastholdelse af vores udenlandske kandidater efter de er færdige
	3. Hvordan vi skaber et ”Entrepreneurial Ecosystem” omkring PDI/TEK og dermed flere levedygtige teknologi start ups? Jf. erhvervssigte
	4. Fordelingen af forretnings- og ingeniørforståelse i uddannelsen, jf. kompetenceprofil
	5. Forslag til videreudvikling af PDI uddannelsen jf. kompetenceprofil
	6. Andet

6. Eventuelt
*Referat inklusiv 3 punkter til handleplan udsendes.*

Handlingsplan som følge af aftagerarrangementet

|  |  |  |  |
| --- | --- | --- | --- |
| **Emne** |  | **Handling** | **Tidshorisont** |
| [Indsæt] | 🡺 | [Indsæt] | [Indsæt] |
| [Indsæt] | 🡺 | [Indsæt] | [Indsæt] |
| [Indsæt] | 🡺 | [Indsæt] | [Indsæt] |